Diari Oficial de la Generalitat Valenciana


Sumari del DOGV 1518, del 10-04-1991 (1991/820770)

ORDRE de 27 de febrer de 1991, de la Conselleria de Cultura, Educació i Ciència, per la qual es fa pública la convocatòria d'ajudes a l'escolarització en el complex educatiu de Cheste.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/27/(3)/dof/vci/html**

### Dades del document

Número de DOGV
:   1518

Data del DOGV
:   10-04-1991

Secció del DOGV
:   DISPOSICIONS GENERALS

Número del document
:   1991/820770


Data del document
:   27-02-1991

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 17 de febrer de 1991, de la Conselleria de Cultura, Educació i Ciència, per la qual es fa pública la convocatoria d'ajudes a l'escolarització en el complex educatiu de Cheste.  
Els instituts del Complex Educatiu de Cheste, com la resta de centres públics do la Comunitat Valenciana es regulen per les normes d'escolarització i pels procediments que estableix el Decret 11 /1986, de 10 de febrer, del Consell de la Generalitat Valenciana (DOGV 17.03.86) i les disposicions que el despleguen, específicament la Resolució de la Direcció General de Centres i Promoció Educativa de 05.02.91.  
Tot i això, aquests centres presenten la característica d'estar dotats de residència, i d'altres serveis complementaris, que fan possible atendre l?escolarització dels alumnes d'EEMM de zones geogràfiques, amb dificultats d'accés als centres públics de l?esmentat nivell. Així doncs, i fent ús de les atribucions que em confereix l'article 35 de la Llei de Govern Valencià,  
ORDENE:  
Article primer Convocatòria  
Es convoquen ajudes a l?escolarització per a llocs escolars d'interns i externs d'EEMM durant el curs escolar 91/92 en el Complex Educatiu de Cheste per a cursar estudis compresos en els nivells i especialitats que figuren en l'annex I d'aquesta Ordre.  
Article segon. Requisits dels sol·licitants  
Els alumnes que opten per demanar un lloc escolar amb ajuda, en el Complex Educatiu de Cheste hauran de complir, a més de les condicions acadèmiques previstes en la legislació vigent per al curs, nivell o grau per al qual sol·liciten plaça, els requisits següents:  
1) Per a la condició d'alumnes interns.  
Que els sol·licitants residesquen en una localitat de la Comunitat Valenciana, a més de 30 km del Complex Educatiu de Cheste, on no existesca oferta pública del curs, nivell o grau que ha de cursar l'alumne/a i que no puguen escolaritzar-se en un centre públic pròxim al seu domicili.  
2) Per a la condició d'alumnes externs.  
Que els sol·licitants, tinguen el domicili familiar en un radi fins a 30 km del Complex Educatiu de Cheste i no disposen d'oferta pública suficient en centres de la seua localitat o en un centre pròxim al seu domicili.  
Article tercer Selecció d'aspirants  
Els alumnes seleccionats per a lloc escolar amb ajuda, ho seran en base a la valoració sòcio-econòmica i acadèmica, que es farà tot establint una puntuació mínima per a cada una d'aquestes.  
1) Els alumnes interns seleccionats d'acord amb el barem de l?annex II residiran en el Complex Educatiu de Cheste de dilluns a divendres. En tot cas la seua permanència conclourà una volta finalitzades les activitats escolars del divendres.  
Els desplaçaments dels caps de setmana seran pel compte dels interessats.  
2) Els alumnes externs seleccionats ho seran també en base al barem de l'annex II i es traslladaran cada dia al Complex Educatiu mitjançant el servei de transport que s'establirà i seran beneficiaris també de beca de menjador.  
Esgotada la relació d'alumnes amb lloc escolar i ajuda, se'n podran incorporar de nous que tindran dret a lloc escolar però no a les prestacions, tot respectant els requisits assenyalats en l'article 2n.  
Article quart. Extensió de les ajudes  
4.1. La plaça obtinguda s'estendrà a tot un cicle complet.  
4.2. Sempre que es complesquen les condicions acadèmiques previstes en la legislació acadèmica vigent i que no hagen variat les circumstàncies que motivaren la concessió, la renovació de les ajudes per als diferents cursos d'un mateix nivell o grau educatiu es produirà de manera automàtica.  
Article cinquè. Procediment  
5.1. Les sol·licituds dels aspirants, en els nivells publicats com a annex I es facilitaran, en els SSTT de Cultura i Educació, en els Centres d'Informació de les oficines d'informació, iniciatives i reclamacions de la Generalitat Valenciana i en el Complex Educatiu de Cheste i es podran presentar en els mateixos llocs, o per qualsevol dels conductes establerts en l'article 66 de la Llei de Procediment Administratiu.  
5.2. El termini de presentació de les sol·licituds serà de 30 dies naturals a partir de la publicació d' aquesta ordre en el DOGV.  
Article sisé. Documentació  
La justificació de les situacions o circumstàncies al·legades s'acreditaran adjuntant a la instància la documentació següent:  
a) La renda anual de la unitat familiar es justificarà, en el cas que estiguen obligats a presentar-la, per mitjà d'una còpia de la declaració de l?impost sobre la Renda de les persones físiques dels membres de la unitat familiar, i correspondrà a l?exercici fiscal de l'any anterior al del començament del curs acadèmic 1991/92.  
Quan el sol·licitant no es trobe en l?esmentada situació, s'hauran de justificar els ingressos familiars mitjançant les certificacions que expedirà l?organisme corresponent (empresa, institució, INEM).  
Si el sol·licitant no aportava la documentació corresponent a la seua situació econòmica-familiar, no se li assignarà cap puntuació per aquest concepte.  
b) El domicili es justificarà mitjançant la presentació d'una fotocòpia del DNI del pare/mare, tutor o del mateix alumne, i d'un rebut d'aigua, llum o telèfon actualitzat, o un contracte de lloguer.  
c) L'existència de germans matriculats en un centre del Complex Educatiu serà certificada pel director del centre al qual pertany.  
d) Els criteris complementaris (emigrant retornat, minusvàlids, família nombrosa, etc...) s'acreditaran mitjançant les certificacions o documents que pertoque en cada cas.  
Article seté. Comissió qualificadora  
7.1. La valoració de les sol·licituds per a llocs escolars en el Complex Educatiu de Cheste l?efectuarà una comissió, constituïda de la manera següent:  
El cap del Servei de Programes d'Alumnes de la Direcció General de Centres i Promoció Educativa, que farà de president.  
Vocals:  
- El director gerent del Complex Educatiu de Cheste.  
- L'inspector coordinador de la circumscripció a què pertany el Complex Educatiu de Cheste.  
- Un representant dels directors dels centres del Complex Educatiu de Cheste, elegit per la Comissió de Coordinació del Complex Educatiu.  
- El director del Centre Residencial del Complex Educatiu de Cheste.  
- Un representant dels pares, elegit per aquests entre els que formen part dels consells escolars dels centres del Complex.  
- Un representant dels alumnes, elegit per aquests entre els que formen part dels consells escolars dels centres del Complex.  
El cap del negociat corresponent del Servei de Programes d'Alumnes de la Direcció General de Centres i Promoció Educativa.  
- El cap del negociat d'Alumnat de Cheste, que farà de Secretari.  
7.2. La Comissió establirà la puntuació mínima a que es refereix l'article 3r. i procedirà a la valoració de les sol·licituds i documentació presentades en relació al nombre de places disponibles. Confeccionarà una relació ordenada per puntuacions tot proposant a la Direcció General de Centres i Promoció Educativa la resolució que corresponga.  
Article vuité. Resolució de la convocatòria  
8.1. La Direcció General, resoldrà la convocatòria dels alumnes interns i externs abans de tancar-se el corresponent període ordinari de matriculació en els centres, a fi que es puga formalitzar la matricula en els instituts del Complex Educatiu de Cheste.  
8.2. A més de la publicitat ordinària que es concedirà a la resolució, segons el que disposa la vigent Llei de Procediment Administratiu, es comunicarà als interessats i es concedirà als primers, un termini de reclamació de 15 dies.  
8.3. Les reclamacions les resoldrà en el termini d'un mes la Direcció General de Centres i Promoció Educativa i es consideraran tàcitament desestimades si no es resolen en el termini indicat.  
8.4. Resoltes, les reclamacions formulades, es podrà interposar recurs d'alçada contra l'adjudicació de Bocs escolars, davant el Conseller de Cultura, Educació i Ciència.  
Article nové. Incidències  
9.1. Els alumnes seleccionats (interns-externs) que no es matriculen finalment en els centres del Complex Educatiu no podran gaudir de lloc escolar i perdran els drets que els atorga aquesta convocatòria.  
9.2. La falsedat de dades o la falsificació de documents que es presenten, siga quin siga el moment en què es demostre la inexactitud tindrà com a conseqüència la pèrdua total dels drets del sol·licitant sense perjudici d'altres responsabilitats que li pertocaren, prèvia obertura del corresponent expedient.  
9.3. La pèrdua de la condició d'alumnes del Complex Educatiu, en determinarà també la de les ajudes concedides.  
9.4. Així mateix, cessaran en el gaudi de les ajudes com a conseqüència de sanció disciplinària o insuficiència notòria en el rendiment acadèmic. Tot allò d'acord amb la normativa vigent i la prèvia iniciació de l?expedient que corresponga amb audiència de l?interessat.  
DISPOSICIONS FINALS  
Primera  
S'autoritza la Direcció General de Centres i Promoció Educativa, per a desplegar allò que disposa aquesta ordre.  
Segona  
Aquesta ordre entrarà en vigor a l?endemà de la publicació en el Diari Oficial de la Generalitat Valenciana.  
València, 27 de febrer de 1991.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX I  
Formació Professional de 1r. grau en les branques de:  
\* Automoció  
\* Delineació  
\* Electricitat  
\* Electrònica  
\* Administrativa   
- Batxillerat Unificat Polivalent.   
- Curs d'Orientació Universitària.   
- Curs d'Accés (FP2 Règim general)   
- Formació Professional de 2n. grau en les branques de:   
\* Automoció   
- Delineació industrial   
- Delineació d'edificis i obres   
- Electrònica industrial   
- Instal·lacions elèctriques   
- Sanitària (laboratori) Informàtica de gestió.  
ANNEX II  
Criteris de valoració  
Si el número de sol·licituds per a plaça d'internat depassa la capacitat, del Complex Educatiu de Cheste es donarà prioritat als peticionaris d'acord amb el barem que s'hi adjunta. Així mateix, i considerant les condicions ordinàries de matriculació en centres públics, es tindran en compte, per a alumnes externs, els criteris següents:  
A. Valoració sòcio-econòmica.\*  
1. Es considerarà la renda anual de la unitat familiar (per membre computable):  
 fins a 250.000 PTA 16 punts  
 de 250.001 a 350.000 PTA 12 »  
 de 350.001 a 400.000 PTA 9 »  
 de 400.001 a 450.000 PTA 7 »  
 de 450.001 a 550.000 PTA 5 »  
 de 550.001 a 650.000 PTA 3 »  
 més de 650.000 PTA1 1 »  
2. Existència de germans matriculats en el Complex Educatiu de Cheste  
 a) Primer germà matriculat en el Complex 2 punts  
 b) Segon germà matriculat en el Complex 1 punt  
 c) Per cada germà següent matriculat en el Complex 0'50 punts  
 3. Per dificultats d'escolarització fins a 10 punts  
Als alumnes residents en localitats que en funció de disposar d'oferta pública suficient siguen qualificades amb 0 punts, s'entendrà que estan afectats pels requisits de la convocatòria (article 2n) i per tant no podran ser seleccionats.  
4. Criteris complementaris  
 a) Condició d'emigrant retornat de l'alumne, dels pares o   
 tutors, en els tres últims anys 1 punt  
 b) Existència de minusvàlues físiques, psíquiques o sensorials  
 de l'alumne, dels pares o germans en edat escolar 1 punt  
 c) Condició d'orfandat de pare o de mare 1 punt  
 d) Condició d'orfandat absoluta . 2 punts  
 e) Família monoparental. 1 punt  
 f) Situació de família nombrosa 1 punt  
 g) Situació de desocupació o atur laboral del pare de família,  
 sense subsidi 1 punt  
 h) Qualsevol altra circumstància familiar o personal que al parer  
 del Tribunal Qualificador meresca ser considerada 1 punt  
 i) Tot alumne matriculat en centre situat en barris d'Acció  
 Preferent i/o en Centres d'Acció Educativa Singular (CAES),  
 o centres amb Projectes d'Acció Educativa Preferent se li   
 concedirà 1 punt  
B. Valoració acadèmica  
Per a la valoració acadèmica dels aspirants s'obtindrà numèricament la nota mitjana de les assignatures corresponents al curs immediatament anterior al què se sol·licita i s'aplicarà un coeficient reductor del 0,8, per a les assignatures qualificades en segones convocatòries.  
A l?efecte del còmput de la nota mitjana es farà la transformació numèrica d'acord amb la següent taula d'equivalències:  
 No presentat o anul·lació de convocatòria 2 punts  
 Insuficient o suspens .. 4 »  
 Suficient o aprovat 5 »  
 Bé . 5 »  
 Notable 6 »  
 Excel·lent 10 »


Còpia Permalink ELI